Diari Oficial de la Generalitat Valenciana


Sumari del DOGV 5274, del 06-06-2006 (2006/6767)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6767


Organisme emissor
:   Caixa Rural de Turís, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2006/Q6767]  
El Consell Rector d'aquesta caixa rural, d'acord amb allò disposat en l'article 33 dels seus estatuts socials, ha pres l'acord de convocar l'Assemblea General ordinària, que se celebrarà el proper dia 28 de juny de 2006, a les 22.00 hores en primera convocatòria i a les 22.30 hores en segona convocatòria, als locals del Teatre Ideal de Turís, situat al carrer de Ramón y Cajal, 16.  
L'Assemblea se desenrotllarà segons el següent orde del dia:  
Junta General ordinària  
1. Propostes del Consell Rector. Examen i aprovació, si escau, de:  
1.1 L'informe de gestió, els comptes anuals (balanç, compte de pèrdues i guanys, memòria), l'informe d'auditoria, així com l'aplicació del resultat, referit tot això a l'exercici 2005.  
1.2 Fons de reserva de formació i promoció cooperativa:  
1.2.1 Gestió i liquidació del pressupost de l'exercici 2005.  
1.2.2 Proposició d'aplicació del pressupost per a 2006.  
2. Esmena i ratificació de la designació d'auditor extern per a la verificació dels comptes anuals dels exercicis 2005, 2006 i 2007.  
3. Informació sobre el cessament del director general, d'acord amb el que disposa l'article 10 del Decret 83/2005, de 22 d'abril, del Consell de la Generalitat, pel qual es regulen les cooperatives de crèdit de la Comunitat Valenciana.  
4. Aprovació de l'aplicació de dietes per als membres del Consell Rector.  
5. Autorització expressa al president de l'entitat per a procedir a elevar a instrument públic els acords de l'Assemblea General, i facultar-lo per a la interpretació, l'aplicació i el desenvolupament que siga necessari, fins i tot l'esmena d'aquests acords, per a inscriure'ls als registres i organismes públics corresponents.   
6. Designació de dos socis per a l'aprovació i la firma de l'acta d'aquesta Assemblea.  
7. Suggeriments i preguntes.  
Nota 1: d'acord amb les normes legals i estatutàries, es fa constar, als socis, que podran obtindre al domicili social, situat en la plaça de la Constitució, número 2, de Turís, a partir de la present convocatòria de forma immediata i gratuïta una còpia dels documents que se sotmeten a l'aprovació de l'Assemblea General. Així mateix, els socis podran sol·licitar per escrit l'enviament gratuït d'aquesta documentació.  
Nota 2: segons estableix l'article 36 dels estatuts socials, la delegació del vot s'ha de fer per escrit, i presentar-se a les oficines de l'entitat abans del dia de la celebració de l'Assemblea i després de la data de publicació de la convocatòria. La delegació ha de ser sempre nominativa i revocable, i cap soci pot rebre vots que, sumats als que corresponen, superen els límits establits en la legislació vigent, fins a un màxim de dos representats per cada assistent directe. Per a prendre part en l'Assemblea, serà necessari presentar a l'entrada, als locals on se celebra, la targeta d'assistència, mitjançant la qual s'acredita la qualitat de soci de la persona que es diu.  
Turís, 25 de maig de 2006.. El president: Miguel Higón Lozano.